Freddy vs. Jason

***Freddy vs. Jason*** er en amerikansk slasher-film fra 2003. Den er regissert av Ronny Yu, og manus er skrevet av Damian Shannon og Mark Swift. Filmen en crossover mellom film-seriene A Nightmare on Elm Street og Friday the 13th. Antagonistene Freddy Krueger og Jason Voorhees opptrer her i samme film, etter at Freddy klarer å vekke Jason Voorhees til live igjen fra Helvete. Handlingen er lagt til etter Jason Goes to Hell: The Final Friday fra 1993.

*Freddy vs. Jason* ble først publisert i USA, den 15. august 2003.

## Handlingsreferat

Freddy Krueger er nå fullstendig maktesløs, fordi innbyggerne i hjembyen Springwood for lengst har glemt ham. Freddy bruker alle sine gjenværende krefter for å gjenopplive Jason Voorhees, som er i Helvete. Freddy tar form som Jasons mor, for å manipulere Jason til å gå etter innbyggerne i Springwood og skape frykt og panikk. På denne måten planlegger Freddy å gjenvinne sine tidligere krefter.

Lori Campbell bor sammen med sin far, som er enkemann. På en overnatting Lori har med vennene Kia, Gibb, Trey (Gibb sin emosonelt voldelige kjæreste) og Treys venn Blake, kommer Jason seg inn i huset og myrder Trey. Politiet mistenker Freddy. Etter et mareritt våkner Blake og oppdager sin far drept av Jason - som deretter også dreper Blake. Politiet nekter å offentlig innrømme hvem som egentlig stod bak drapene, i håp om å skjule at Freddy Krueger kan ha kommet tilbake til området igjen.

Samtidig må Loris tidligere kjæreste Will Rollins og vennen Mark Davis, som er institusjonalisert ved Westin Hills psykiatriske sykehus. Men en melding på nyhetene om de nylige drapene i Springwood får dem til å flykte fra institusjonen for å reise tilbake til byen i håp om å advare Lori angående Freddy Krueger. Men den kvelden deltar Lori og de andre på en sammenkomst i en kornåker. Freddy forsøker å drepe Gibb i et mareritt, men Jason dreper henne først i den virkelige verden - noe som gjør Freddy irritert.

Will, Lori og Kia slipper unna marerittet sammen med en nerd, Charlie Linderman, og Bill Freeburg. Men Mark blir kort tid senere drept av Freddy. Politibetjent Scott Stubbs tar kontakt med Lori og de andre vennene hennes, som forsøker å finne ut hva Freddy egentlig planlegger. Jason dukker opp kort tid senere og tar livet av Stubbs. Tenåringene planlegger deretter å trekke Freddy Krueger fra drømmeverdenen til den virkelige verden og tvinge ham til å slåss mot Jason Voorhees - samt bringe den bevisstløse Jason til den nå forlatte innsjøen Crystal Lake fra Friday the 13th-serien.

Freddy Krueger må slåss mot Jason i en drømmeverden, hvor han oppdager at Jason fremdeles er livredd for vann som følge av hans død ved å drukne som barn. Han bruker vann for å gjøre Jason maktesløs, men Lori forsøker å sovne for å få tak i Jason igjen. Jason våkner deretter ved den virkelige sommerleiren Crystal Lake. Lori blir vekket igjen og trekker Freddy inn i den virkelige verden, hvor han blir konfrontert av Jason.

## Skuespillere

* Robert Englund som Freddy Krueger
* Ken Kirzinger som Jason Voorhees.
**  Spencer Stump som en yngre versjon av Jason Voorhees.
* Monica Keena som Lori Campbell.
* Jason Ritter som Will Rollins.
* Kelly Rowland som Kia Waterson.
* Chris Marquette som Charlie Linderman.
* Lochlyn Munro som politibetjent Scott Stubbs.
* Katharine Isabelle som Gibb Smith.
* Brendan Fletcher som Mark Davis.
* Zack Ward som Bobby Davis. Den eldre broren til Mark.
* Kyle Labine som Bill Freeburg.
* Chris Gauthier som Shack.
* David Kopp som Blake.
* Jesse Hutch som Trey.
* Tom Butler som Dr. Campbell.
* Garry Chalk som Sheriff Williams.
* Paula Shaw som Pamela Voorhees.

## Eksterne lenker
*